**Domnişoară**

*Lucian Tatar*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

DOMNIȘOARĂ

Îmi faci sufletul să moară,

Îmi faci sufletul să-nvie,

Tu ,frumoasă domnișoară,

Cu flori albe în pălărie!

Tu faci ziua mea frumoasă,

Tu faci noaptea paradis,

Domnișoară rușinoasă,

Apărută doar în vis!

Tu-mi faci inima de gheață,

Tu-mi faci sângele fierbinte,

Domnișoară zâmbăreață,

Pierdută printre cuvinte!

Tu faci codrul să-nflorească,

Luna să răsară plină,

Domnișoară nelumească,

Pierdută într-o lumină!

Faci izvorul să nu sece,

Dragostea ca să învie,

Domnișoară ,steaua rece,

Cu flori albe în pălărie!

Faci pământul să rodească,

Rod ești tu dintr-o iubire,

Cazi din lumea ta cerească,

Să dai lumii fericire!

Lucian Tatar-Poezie

21 iulie 2017